Endnu en opdatering...

Blev kontaktet af YouSee, der tilbød mig rabat på mit TV abonnement. 

Klog af skade spurgte jeg gentagne gange indtil, om jeg så mistede nogle af mine tjenester. Til sidst indvilgede medarbejderen fra kundeservice i at sende en bekræftelse til mig. 

Jeg modtog denne besked:
"[..] Først og fremmest tak for en konstruktiv samtale. 

Jeg skriver lige en mail efter aftale, og tastet følgende i systemet:
- 2 måneder gratis internet
- -50 kr. på din Fuldpakke til den opsiges.

Din samlede løsning vil være helt den samme som hidtil, dog lidt billigere. Håber du bliver glad for dette. [..]" 

Dagen efter mistede jeg adgangen til mine TV kanaler på mobil og PC. 

De næste på dage inden weekenden gik med utallige telefonopkald og omstillinger. 

Konklusionen er opsummeret i følgende svar fra en Kundeambasadør! "[..] Indledningsvis vil jeg gerne beklage, den oplevelse du har haft. ", "[..] Jeg har undersøgt sagen, og må desværre informerer dig om at det ikke er muligt at beholde sit web tv, når der er tilknyttet en rabat til abonnementet,
Jeg vil gerne tilbyde dig at ændret dette tilbage, så du betaler den almindelig pris for din tv pakke, og får mulighed for web tv igen.[..]"

Dette følger jo meget godt deres svar her på siden og deres Facebook - hvor de starter med at bekræfte kunden i "at man er blevet behandlet dårligt", derefter beklage og så ikke gøre mere. Rettelig burde de undskylde, rette fejlen og holde kunden skadesløs.

Jeg har gennem hele forløbet forsøgt at få YouSee til at forklare 
hvorledes de tolker begrebet rabat. I følge Den danske ordbog betyder rabat: "prisnedsættelse på en vare eller tjenesteydelse." Og hvorledes jeg skulle tro det anderledes, når de kontakter mig, og efterfølgende skriver at der ikke vil ske ændringer.

Har i øvrigt nu ventet +7 dage på at få adgangen tilbage.

Det mest interessante er dog, at kunder som ikke benytter "webTV" kan få et abonnement minimum 50 kr. billigere. 

 

Ny opdatering September 2015

1 stjerne: Dårlig - uacceptabel oplevelse, urimelig og grov behandling
-10 til 100 stjerner: YouSee [indsæt afdeling]

I forbindelse med "relanceringen" af YouSee, hvor striber bliver erstattet af streg - og YouSee's direktør proklamere, at de forkæler kunderne, skriver jeg til YouSee support, for at få oplyst, hvilke forkælelser der rammer allerede eksisterende kunder, for jeg synes kun at kunne se "det nye, nye" er for nye kunder.

Jeg bliver efterfølgende ringet op af en (salgs)medarbejder - som kan give mig rabat på mit kabel-TV. 

Klog af skade, spørger jeg flere gange indtil, om YouSee's fortolkning af ordet rabat, er den samme som der står i Den Danske ordbog - "rabat = nedsættelse af prisen på en vare eller tjenesteydelse" - altså samme vare og vilkår - blot billigere. Dette bekræftes og garanteres!

Jeg får følgende svar: "[..]Jeg skriver lige en mail efter aftale, og tastet følgende i systemet:
- x måneder gratis internet
- x kr. på din Fuldpakke til den opsiges.

Din samlede løsning vil være helt den samme som hidtil, dog lidt billigere. Håber du bliver glad for dette. [..]" 

To dage efter kunne jeg konstatere adgang til det tidligere YouSee Play TV (hedder vist bare YouSee nu), var forsvundet. 

Efter et par dage og flere forsøg, lykkedes det mig at finde en medarbejder der kunne oplyse, at jeg havde mistet adgangen fordi jeg havde ændret mit abonnement - til et billigere uden adgang til Play Film (det kaldte hun det).

Da jeg fremlagde min argumentation, herunder svaret - blev jeg fortalt, at det måtte være (løgn) en fejl. Efter en længere diskusion lovede hun, at skrive til "dem", der havde lovet mig rabatten - så de kunne kontakte mig. Vi får se......

Når man læser YouSee's øvrige svar her på siden - er resultatet jo nærmest givet på forhånd. De har lavet en fejl - og det må jeg som kunde kunne forstå og acceptere. Hvilket betyder min "rabat" forsvandt, og jeg efterfølgende sandsynligvis skal igennem en længere proces med at få alt tilbage som det var før.... hvis jeg er "heldig".

Har skrevet det før  og vil skrive det igen - YouSee (TDC) - må være blandt landets (måske verdens) dårligste firmaer når det kommer til service og kundetilfredshed. 

Øv øv øv!

Opdatering Oktober 2014

Har den 10.10.2014 skiftet hastighed på bredbånd fra 60/12 tli 30/12, som så opgraderes til 60/12 !? - dette har så bevirket - jeg ikke længere har adgang til YouSee Musik - fordi mit abonnement - er "oprettet" efter 5.10.2014!!!!???? Nu skal jeg så betale 99,- pr. måned, for noget som altid har været med i abonnementet!  

Ikke at jeg mener, at jeg har oprettet et nyt abonnement, jeg har skiftet hastighed, og har også betalt for dette. Dernæst blev der ikke "advaret" om, at dette skifte ville få konsekvenser.

Alt i alt en klassisk YouSee/TDC behandling af eksisterende kunder... 

Nårh ja - glemte helt, at YouSee har indført et gebyr for brevpost, og for at betale via PBS. Selv om de har flere mail adresser på mig - afsted kommer ovennævnte skifte tilsyneladende, at der sendes et brev!!! Måske jeg skal kræve 29,- for at modtage dette...... :-)

Tidligere anmeldelse:

Jeg kaster mig ud i denne umulige opgave, at beskrive mine oplevelser med YouSee, velvidende at jeg kun kan få en brøkdel af mine frustrationer med!

Service:
"En service eller serviceydelse er et ikke-materielt produkt, hvilket blandt andet vil sige kundebetjening, hjælpsomhed, kulance, konsulentbistand, rådgivning mm."

Et begreb der er total ukendt for YouSee. 

Her kommer et par eksempler:
Deres digitale bokse blev sendt på markedet, selv om produktet tydeligvis ikke var klar. Nu langt over et år efter, er alle fejl stadig ikke rettet. Og for hver gang en fejl bliver rettet opstår der 2 nye.

Vaporware's mester nummer 1. Yousee må sammen med TDC kunne kåres som danmarks mester i Vaporware:
"Vaporware er slang for interessante teknologirelaterede o.lign. produkter, services der aldrig kommer i produktion, eller gang på gang bliver udskudt af producenten."

Og et af mine personlige problemer, YouSee har valgt at flytte min adresse til en anden by!? hvorfor jeg så ikke kan bruge alle on-line tjenester. De har nu i mere end 2 år, lovet at rette fejlen.


Jeg tror jeg kunne fylde 10 A4 sider, med YouSee's tåbeligheder, mangel på kompetence osv. osv. - men jeg har opgivet.